da en da nl ca da da de es da da da da da da da da da da da da da da de de da da en da da nb ro da da da en da en nb da de nb da da da da da da da da da da da da nl da en da da es nl da
Genindlæggelser tydeliggør psykiatriens problemer | FOA
Hver fjerde udskrivning i psykiatrien ender i en akut genindlæggelse inden for 30 dage, viser nye tal. Systemet er i stykker, mener FOA.
En ud af fire borgerne, der udskrives fra psykiatrien, bliver genindlagt inden for en måned. Det viser de seneste tal fra Sundhedsdatastyrelsen. Og antallet af akutte genindlæggelser er steget med 14 procent siden 2014. Tallet ryster sektorformand i FOA Torben Klitmøller Hollmann.
”Det kan vi ikke være bekendt. Det viser, at systemet er gået i stykker og understreger hvor vigtig det er, at Christiansborg tager sig sammen nu og får lavet den 10-årige psykiatriplan, de har talt om så længe,” siger Torben Hollmann.
Sundhedsminister Magnus Heunicke har indkaldt partiernes ordførere til forhandlinger om en psykiatriplan. Det første møde er i dag, onsdag.
Torben Hollmann understreger behovet for en omfattende og langsigtet plan og ikke hurtige puljer og forslag.
”Vi har gennem årene set en masse velmenende initiativer og midlertidige bevillinger og puljer. Men samtidig har vi bare også set, at de her tal ikke er blevet bedre. Snarere tværtimod. Nu må partierne lægge deres markeringsbehov og den begyndende valgkamp på hylden, og i stedet en gang for alle gå i gang med at løse problemerne for nogle af vores mest udsatte borgere,” mener Torben Hollmann.
Ifølge tal fra Sundhedsstyrelsen udgør psykisk sygdom omkring 25 pct. af den samlede sygdomsbyrde i Danmark. Højere end både kræft og hjerte- karsygdomme.
”Når psykiatrien svigter, går det ud over nogle af de mest udsatte iblandt os, for ikke at tale om den indflydelse, det har på livet for deres pårørende. Psykisk sygdom er ekstra dyrt for fællesskabet fordi det ofte rammer tidligt i livet, koster mange sygedage og sender mange ud af arbejdsmarkedet,” fortæller Torben Hollmann.
For FOA er det helt centralt, at en kommende psykiatriplan ikke blot omfatter behandlingspsykiatrien på sygehusene, men også hjælper de ambulante behandlingstilbud og sidst, men bestemt ikke mindst, socialpsykiatrien.
”I socialpsykiatrien skal borgeren modtage den primære og dagligdagsnære hjælp og støtte. Blandt andet i botilbuddene. Derfor er det afgørende, at vi også får et løft af rammerne for at yde hjælp der. Det handler om, at fødekæden til behandlingspsykiatrien begrænses så vidt muligt, ”siger Torben Hollmann.
Se vedhæftet notat for tal for genindlæggelser
46 97 24 43
Tlf:23 26 75 79tokh@foa.dk
Andel akutte genindlæggelser i psykiatrien (002).docx
46 97 26 26https://www.foa.dk
FOA er Danmarks tredjestørste fagforbund - med ca. 172.000 medlemmer fordelt på 32 afdelinger. Størstedelen er ansat i kommuner og regioner, og vi organiserer også privatansatte.
Følg pressemeddelelser fra FOA
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra FOA
”Vi skal ikke hjem, vi skal videre”30.9.2022 09:28:39 CEST | Pressemeddelelse
2030: FOA roser regeringens plan for at prioritere velfærden, og peger på nye træk for at kunne leve op til fremtidens forventninger
Solid psykiatriplan rammer godt inden for skiven27.9.2022 16:15:00 CEST | Pressemeddelelse
I FOA er der glæde over, at den nye psykiatriplan endelig er landet og bygger på en bred forligskreds. Planen lover godt for at skabe en bedre fungerende psykiatri.
FOA skal have ny sektorformand for social- og sundhedssektoren27.9.2022 08:00:00 CEST | Pressemeddelelse
Landets social- og sundhedspersonale skal have ny sektorformand. Torben Hollmann stopper efter ni år i toppen af dansk fagbevægelse. Han vender tilbage til Næstved Kommune, hvor han skal være chef for sundheds- og ældrearbejdet.
FOA roser regeringens velfærdsudspil26.9.2022 11:03:29 CEST | Pressemeddelelse
Tid til nærvær. Plads til faglighed. Fokus på rekrutteringsudfordringer, løn og arbejdsvilkår. FOAs forbundsformand roser ambitionerne i regeringens velfærdsudspil.
FOA roser muligheden for omskoling i ny arbejdsskadereform23.9.2022 15:00:54 CEST | Pressemeddelelse
De gode tiltag vejer op for de mindre gode i den nye reform, der skal sikre lønmodtagere, der udsættes for en arbejdsskade, en retfærdig erstatning og muligheden at fastholde tilknytningen til arbejdsmarkedet.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022